Ąžuolpamūšės dvaras

Ąžuolpamūšės dvaras – dvaras Ąžuolpamūšėje, Pasvalio rajone, Saločių seniūnijoje, apie 7 km į šiaurę nuo Pasvalio Saločių link, Mūšos upės dešiniajame krante. Išlikę dvaro pastatai: raudonų plytų kumetynas, akmens mūro kiaulidė, karvidė.

 Istorija 
Iki XIX a. vid. dvaro sodyba, vokiškai vadinama Eichen-Pomusch, priklausė baronams Klopmanams. Jie ūkininkavo pažangiai: jau tuo metu ūkyje buvo retai sutinkami padargai: pjaunamoji, angliškas arklinis grėblys, 18 akėčių geležiniais virbais. 160 dvaro valstiečių nebuvo baudžiauninkais, o kasmet mokėjo po 100 sidabro rublių nuo šeimos.Gražvydas Balčiūnaitis. Pasvalio krašto dvarų paveldas // ziemgala.lt 1809 m. Ąžuolpamūšėje mirė Biržų kunigaikštystės evangelikų generalinis senjoras Rafaelis Lauretius Klopmanas.Klopmann, Raphael Laurentius v. (1742-1809) // Baltisches Biographisches Lexikon digital    

1871 m. dvarą įsigijo Baltijos vokiečių kilmės baronai Ropai.Gražvydas Balčiūnaitis. Pasvalio krašto dvarų paveldas // ziemgala.lt Veikė sūrinė, kurioje pagamintus vadinamuosius olandiškus sūrius arkliais veždavo parduoti į Rygą. Apie 1900–1910 m. dvare buvo įrengta apie 300 m ilgio požeminė vandentiekio linija: vanduo iš Jiešmens upelio šlaite iškasto šaltinio buvo tiekiamas į dvarą, siurblį suko arkliai (tai buvo bene pirmasis vandentiekis dabartinėje Pasvalio rajono teritorijoje). Po dvaro parceliacijos 1924 m. Povilas Ropas jam paliktą dvaro centrą pardavė Česiui, o šis dalį savo 120 ha valdos pardavė Budriūnui ir Barauskui.Ąžuolpamūšės dvaras // pasvalia.lt

 Šaltiniai 

Kategorija:Pasvalio rajono dvarai